Zmluva o dielo 
Objednávateľ: 	Katarína Buková, nar. ......................................., bytom Jarná ul. č. 26, 010 01 Žilina
Zhotoviteľ: 	Peter Sabo, nar. .........................................., bytom Ružová ul. č. 106, 010 01 Žilina
Čl. I
Zhotoviteľ sa zaväzuje pre objednávateľa upraviť a vysadiť záhradné priestory pred vchodom do administratívnych priestorov objednávateľa v celkovej rozlohe 15 m2.
Čl. II
Objednávateľ sa zaväzuje dodať zhotoviteľovi všetok potrebný materiál na vykonanie dojednaného diela v lehote určenej v prijatom návrhu, ktorý v písomnej podobe dodá objednávateľovi zhotoviteľ do jedného týždňa po uzatvorení tejto dohody.
Čl. III
Zhotoviteľ sa zaväzuje vykonať dielo do dvoch týždňov od prijatia písomného návrhu vypracovaného zhotoviteľom.
Čl. IV
Objednávateľ sa zaväzuje poskytnúť zhotoviteľovi odmenu za vykonanie diela vo výške 330 €. Odmena bude zhotoviteľovi vyplatená po dokončení a odovzdaní diela.
Čl. V
Pre túto zmluvu platia príslušné ustanovenia Občianskeho zákonníka, najmä ustanovenia § 631 až 643 Občianskeho zákonníka.
Čl. VI
Účastníci vyhlasujú, že si zmluvu prečítali a s jej obsahom súhlasia, čo potvrdzujú vlastnoručnými podpismi.
Čl. VII
Zmluva nadobúda účinnosť 11. 5. 2023.
Žilina 30. 2. 2023